นายกรัฐมนตรี เปิดเผย มุ่งมั่นแก้ปัญหาหนี้นอกระบบ สามารถยึดโฉนดที่ดินจากนายทุนเงินกู้ไม่เป็นธรรมคืนให้ชาวนาได้กว่า 180 ล้านฉบับ
นายกรัฐมนตรี เปิดเผย มุ่งมั่นแก้ปัญหาหนี้นอกระบบ สามารถยึดโฉนดที่ดินจากนายทุนเงินกู้ไม่เป็นธรรม คืนให้ชาวนาได้กว่า 180 ล้านฉบับ เนื้อที่กว่า 7 พันไร่ มูลค่ากว่า 5 หมื่นล้านบาท

พลเอก ประยุทธ์ จันทร์โอชา นายกรัฐมนตรี โพสต์ข้อความแจ้งข่าวความคืบหน้าการติดตามแก้ปัญหาหนี้นอกระบบ ผ่านเพจ "ประยุทธ์ จันทร์โอชา" เกี่ยวกับการจัดการหนี้นอกระบบว่า วันนี้มีข่าวดีมาแจ้งให้ทราบ โดยเฉพาะชาวนาที่กู้หนี้ยืมสินจากนายทุนเงินกู้ ด้วยการเอาที่นาไปจำนองแล้วถูกยึด เพราะดอกเบี้ยสูงและไม่เป็นธรรม จนบางคนถึงกับต้องทำนาบนที่ดินของตัวเองที่ถูกนายทุนยึดไป

รัฐบาลจึงได้จัดตั้งศูนย์ป้องกันปราบปรามการฉ้อโกงทรัพย์สินของประชาชน ตามไปดำเนินการนำที่ดินที่ถูกยึดไปโดยไม่เป็นธรรมและมีการปลอมแปลงเอกสารสิทธิ์เอามาคืนให้กับลูกหนี้ ตอนนี้ก็มากกว่า 180 ล้านโฉนด รวมที่ดินกว่า 7,000 ไร่ คิดเป็นมูลหนี้มากกว่า 52,000 ล้านบาท จากนั้นก็จัดขึ้นทะเบียนนายทุนเงินกู้และกำหนดดอกเบี้ยที่เป็นธรรมกับทุกฝ่าย

นายกรัฐมนตรี ยังขอบคุณทุกหน่วยงานที่ร่วมมือกัน ซึ่งจะมุ่งมั่นทำเรื่องนี้ต่อไป เพื่อความมั่นคง มั่งคั่งและยั่งยืน โดยไม่ทิ้งใครไว้ข้างหลัง